CELEX: 52019PC0122
Language: el
Date: 2019-03-07
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που θα λάβει η Ευρωπαϊκή Ένωση στο Διμερές Συμβούλιο Επιτήρησης βάσει της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας, σχετικά με την προσθήκη παραρτήματος 4 στη συμφωνία

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.3.2019
            COM(2019) 122 final
            2019/0067(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που θα λάβει η Ευρωπαϊκή Ένωση στο Διμερές Συμβούλιο Επιτήρησης βάσει της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας, σχετικά με την προσθήκη παραρτήματος 4 στη συμφωνία
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Το 2018, η Ευρωπαϊκή Ένωση και οι Ηνωμένες Πολιτείες της Αμερικής υπέγραψαν συμφωνία για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας (εφεξής «η συμφωνία»). Το πεδίο εφαρμογής της συμφωνίας, η οποία άρχισε να ισχύει την 1η Μαΐου 2011, περιοριζόταν αρχικά στην αξιοπλοΐα και στον περιβαλλοντικό έλεγχο, την έγκριση και την παρακολούθηση των προϊόντων αεροναυτικής, καθώς και στην έγκριση και παρακολούθηση των εγκαταστάσεων συντήρησης. Στη συνέχεια, το πεδίο εφαρμογής της συμφωνίας διευρύνθηκε καλύπτοντας επιπλέον τις άδειες και την εκπαίδευση προσωπικού, τη λειτουργία αεροσκάφους, τις υπηρεσίες εναέριας κυκλοφορίας και τη διαχείριση της εναέριας κυκλοφορίας
                     1
                  . Η εν λόγω διεύρυνση πραγματοποιήθηκε με τροπολογία που υπογράφηκε στις 13 Δεκεμβρίου 2017 και έκτοτε εφαρμόζεται προσωρινά.
               
               
                  Λαμβάνοντας υπόψη το διευρυμένο πεδίο εφαρμογής της συμφωνίας, η Επιτροπή, με τη συνδρομή του Ευρωπαϊκού Οργανισμού Ασφάλειας της Αεροπορίας (EASA), συνέταξε από κοινού με την Ομοσπονδιακή Υπηρεσία Πολιτικής Αεροπορίας των Ηνωμένων Πολιτειών (FAA) ένα νέο παράρτημα 4 στη συμφωνία σχετικά με την παρακολούθηση των εκπαιδευτικών συσκευών προσομοίωσης πτήσης (FSTD), με στόχο τη μείωση της πλεονάζουσας κανονιστικής εποπτείας στην Ένωση και τις ΗΠΑ.
               
               
                  Το πεδίο εφαρμογής του προτεινόμενου νέου παραρτήματος FSTD καλύπτει επαναξιολογήσεις πλήρων προσομοιωτών πτήσης (FFS) για αεροσκάφη.
               
               
                  Επί του παρόντος, υπάρχουν 131 ενεργά πιστοποιητικά EASA για FFS που βρίσκονται στις Ηνωμένες Πολιτείες και 34 ενεργά πιστοποιητικά FAA για FFS που βρίσκονται σε κράτη μέλη της ΕΕ (Ηνωμένο Βασίλειο: 17, Κάτω Χώρες: 3, Γαλλία: 13 και Δανία: 1). Καθεμία από αυτές τις συσκευές διαθέτει δύο πιστοποιητικά: πιστοποιητικό EASA και FAA στην περίπτωση των συσκευών που βρίσκονται στις Ηνωμένες Πολιτείες, και πιστοποιητικό FAA και πιστοποιητικό από εθνική αρχή πολιτικής αεροπορίας ή, σε ορισμένες περιπτώσεις, πιστοποιητικό EASA στην περίπτωση συσκευών που βρίσκονται σε κράτη μέλη της ΕΕ.
               
               
                  Με γνώμονα τη διατήρηση της ισχύος των πιστοποιητικών τους, καθένας από τους εν λόγω προσομοιωτές πρέπει να επαναξιολογείται ανά τακτά χρονικά διαστήματα. Τούτο έχει ως συνέπεια τον διπλό έλεγχο κάθε συσκευής, ο οποίος επιφέρει περιττό διοικητικό φόρτο εργασίας, πρόσθετες δαπάνες για τη δεύτερη επαναξιολόγηση και μειώνει τη διαθεσιμότητα των συσκευών για εκπαίδευση των χειριστών. Για παράδειγμα, το 2017, ο EASA διενήργησε 132 επαναξιολογήσεις πλήρων προσομοιωτών πτήσης που βρίσκονται στις Ηνωμένες Πολιτείες. Από την άλλη πλευρά, το 2017, η FAA διενήργησε 34 επαναξιολογήσεις πλήρων προσομοιωτών πτήσης που βρίσκονται σε κράτη μέλη της ΕΕ. Οι πλήρεις προσομοιωτές πτήσης δεν είναι διαθέσιμοι για εκπαίδευση κατά τη διενέργεια της αξιολόγησης από την εκάστοτε αρχή. 
               
               
                  Στο προτεινόμενο νέο παράρτημα FSTD, η διενέργεια των επαναξιολογήσεων απλοποιείται. Ο EASA θα βασίζεται στην FAA για τις επαναξιολογήσεις των συσκευών που βρίσκονται στις ΗΠΑ, και η FAA θα βασίζεται στις εθνικές αρχές πολιτικής αεροπορίας ή, σε ορισμένες περιπτώσεις, στον EASA για τις επαναξιολογήσεις των συσκευών που βρίσκονται σε κράτη μέλη της ΕΕ. Με τον τρόπο αυτόν θα αποφευχθεί η αλληλοεπικάλυψη των ελέγχων και θα επιτευχθεί κατά συνέπεια εξοικονόμηση δαπανών και παραγωγικότητας για τον EASA, την FAA και τον κλάδο. Η FAA εκτιμά ότι το 2017 χρέωσε περίπου 170 000 δολάρια ΗΠΑ σε φορείς εκμετάλλευσης πλήρων προσομοιωτών πτήσης που βρίσκονται σε κράτη μέλη της ΕΕ για την ανάκτηση των δαπανών επιτόπιων επαναξιολογήσεων που διενεργήθηκαν στην Ευρώπη. Όσον αφορά την ΕΕ, το 2017 ο EASA χρέωσε πάνω από 1,1 εκατ. EUR σε φορείς εκμετάλλευσης πλήρων προσομοιωτών πτήσης που βρίσκονται στις ΗΠΑ για την ανάκτηση των δαπανών ταξιδίου που σχετίζονταν με επαναξιολογήσεις οι οποίες διενεργήθηκαν στις ΗΠΑ (επιπροσθέτως των δαπανών για τις πραγματοποιηθείσες ώρες εργασίας επιτόπου στις ΗΠΑ στο πλαίσιο των αξιολογήσεων).
               
            
            
               •Συνέπεια με τις ισχύουσες διατάξεις στον τομέα πολιτικής
            
            
               
                  Η συνεργασία μεταξύ ΕΕ και Ηνωμένων Πολιτειών της Αμερικής στον τομέα της ασφάλειας της αεροπορίας εντάσσεται στο πλαίσιο της στρατηγικής για τις αερομεταφορές στην Ευρώπη. Το προτεινόμενο νέο παράρτημα FSTD συνάδει με τους γενικούς στόχους της συμφωνίας για την κανονιστική ρύθμιση της ασφάλειας της πολιτικής αεροπορίας μεταξύ ΕΕ και ΗΠΑ, ήτοι να εξασφαλιστεί υψηλό επίπεδο ασφάλειας της πολιτικής αεροπορίας παγκοσμίως και να ελαχιστοποιηθεί η οικονομική επιβάρυνση του τομέα της αεροπορίας και των σχετικών φορέων εκμετάλλευσης από την πλεονάζουσα κανονιστική εποπτεία.
               
            
            
               •Συνέπεια με άλλες πολιτικές της Ένωσης
            
            
               
                  Η συμφωνία εξυπηρετεί έναν θεμελιώδη στόχο της πολιτικής στον τομέα της εξωτερικής πολιτικής αερομεταφορών της Ένωσης βελτιώνοντας την ασφάλεια της πολιτικής αεροπορίας και θα διευκολύνει το εμπόριο και τις επενδύσεις σε αεροναυτικά προϊόντα. Το νέο παράρτημα FSTD συνάδει με τη γενικότερη πολιτική της Ένωσης για την αεροπορία, προάγοντας την αμοιβαία αποδοχή πιστοποιητικών και τεχνικών πορισμάτων με σημαντικούς διεθνείς εταίρους και αξιοποιώντας αποτελεσματικότερα τους διαθέσιμους πόρους σε επίπεδο ΕΕ και κρατών μελών.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Συνθήκη για τη λειτουργία της Ευρωπαϊκής Ένωσης, ιδίως το άρθρο 100 παράγραφος 2 σε συνδυασμό με το άρθρο 218 παράγραφος 9.
                        Επικουρικότητα (σε περίπτωση μη αποκλειστικής αρμοδιότητας) 
               
               
                  Άνευ αντικειμένου.
               
            
            
               •Αναλογικότητα
            
            
               
                  Άνευ αντικειμένου.
               
            
         
         
            
               •Επιλογή της νομικής πράξης
            
            
               
                  Η προσθήκη νέου παραρτήματος στη συμφωνία αποτελεί το πλέον αποτελεσματικό νομικό μέσο για την επίτευξη του στόχου να καταστεί δυνατή η αποτελεσματική αμοιβαία αποδοχή των πορισμάτων συμμόρφωσης και τεκμηρίωσης για εκπαιδευτικές συσκευές προσομοίωσης πτήσης (FSTD). 
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               
                  Τα κράτη μέλη της ΕΕ στα οποία υπάρχουν πλήρεις προσομοιωτές πτήσης (πιστοποιημένοι από την FAA) συμμετείχαν στη δράση οικοδόμησης εμπιστοσύνης που πραγματοποίησαν ο EASA και η FAA το 2013 στο πλαίσιο της προετοιμασίας για τη θέσπιση του παρόντος νέου παραρτήματος.
               
               
                  Η Επιτροπή ενημέρωσε και συμβουλεύτηκε τα κράτη μέλη της ΕΕ σχετικά με την κατάρτιση νέου παραρτήματος FSTD στους κόλπους της ομάδας εργασίας του Συμβουλίου για την αεροπορία α) μέσω εκθέσεων με θέμα τις συζητήσεις στο Διμερές Συμβούλιο Επιτήρησης βάσει της συμφωνίας (στο οποίο καλούνται να παρίστανται τα κράτη μέλη της ΕΕ) και β) στο πλαίσιο των προετοιμασιών για την απόφαση (ΕΕ) 2018/61 του Συμβουλίου σχετικά με τη διεύρυνση του πεδίου εφαρμογής της συμφωνίας που θα περιλαμβάνει, μεταξύ άλλων, την αδειοδότηση και την εκπαίδευση του προσωπικού.
               
               
                     Συλλογή και χρήση εμπειρογνωσίας
               
               
                  Κατά την κατάρτιση του νέου παραρτήματος FSTD, η Ευρωπαϊκή Επιτροπή είχε τη συνδρομή του EASA. Ο EASA και η FAA προέβησαν σε σύγκριση των κανονιστικών απαιτήσεων της ΕΕ και των ΗΠΑ που διέπουν την πιστοποίηση FSTD. Η εν λόγω σύγκριση ολοκληρώθηκε το 2014 και παρείχε τη δυνατότητα να προσδιοριστούν επιπλέον οι κανονιστικές διαφορές μεταξύ των συστημάτων της ΕΕ και των ΗΠΑ, οι οποίες διευθετούνται μέσω των λεγόμενων «ειδικών όρων» που προβλέπονται στο προτεινόμενο παράρτημα FSTD.
               
               
                  Ο EASA προέβη επίσης σε αξιολόγηση του εθνικού προγράμματος προσομοιωτών (NSP) της FAA προκειμένου να εδραιώσει την εμπιστοσύνη στο σύστημα επιτήρησης προσομοιωτών πτήσης των ΗΠΑ. Στο πλαίσιο της εν λόγω αξιολόγησης, ο EASA πραγματοποίησε επίσκεψη στα γραφεία του NSP στην Ατλάντα (Αύγουστος 2013), καθώς και παρατηρήσεις αξιολογήσεων τις οποίες διενήργησε το NSP σε πιστοποιημένους από τον EASA προσομοιωτές στο Ντάλας (Νοέμβριος 2013) και το Μαϊάμι (Δεκέμβριος 2013). Το πεδίο εφαρμογής της αξιολόγησης αφορούσε μόνο τις επαναξιολογήσεις πλήρων προσομοιωτών πτήσης για αεροσκάφη, και αντιστοιχεί στο πεδίο εφαρμογής του προτεινόμενου παραρτήματος FSTD. 
               
               
                  Στις 2 Ιουλίου 2014, ο EASA, από κοινού με τη FAA, υπέβαλαν έκθεση στο Διμερές Συμβούλιο Επιτήρησης (ΔΣΕ) που έχει συσταθεί δυνάμει της συμφωνίας στην οποία ανέφεραν ότι η σύγκριση των κανονιστικών απαιτήσεων και οι ενέργειες οικοδόμησης εμπιστοσύνης ολοκληρώθηκαν επιτυχώς. Με τον τρόπο αυτόν, ολοκληρώθηκαν οι προπαρασκευαστικές τεχνικές εργασίες για την ανάπτυξη του νέου παραρτήματος FSTD. 
               
            
            
               •Εκτίμηση επιπτώσεων
            
            
               
                  Άνευ αντικειμένου
               
            
            
               •Καταλληλότητα και απλούστευση του κανονιστικού πλαισίου
            
            
               
                  Άνευ αντικειμένου
               
            
            
               •Θεμελιώδη δικαιώματα
            
            
               
                  Άνευ αντικειμένου
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Δεν υπάρχουν επιπτώσεις στον προϋπολογισμό της ΕΕ
               
            
         
         
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Υπεύθυνος από πλευράς ΕΕ για τον συντονισμό της εφαρμογής του νέου παραρτήματος FSTD είναι ο EASA. Οι αναλυτικές διαδικασίες που θα διέπουν την εφαρμογή θα καθοριστούν στις διαδικασίες εφαρμογής σχετικά με τους προσομοιωτές (ΔΕΠ), οι οποίες οριστικοποιούνται επί του παρόντος από τους Τεχνικούς Αντιπροσώπους του EASA και της FAA (και θα είναι έτοιμες εγκαίρως για την έγκριση του νέου παραρτήματος FSTD).
               
               
                  Αρμόδιο για την παρακολούθηση της εφαρμογής του παραρτήματος FSTD θα είναι κατά πρώτον το Συμβούλιο Επιτήρησης FSTD (FOB), το οποίο θα είναι υπόλογο στο Διμερές Συμβούλιο Επιτήρησης (ΔΣΕ) που έχει συσταθεί δυνάμει της συμφωνίας. Το FOB θα υποβάλλει εκθέσεις στο ΔΣΕ ανά τακτά χρονικά διαστήματα.
               
            
            
               •Επεξηγηματικά έγγραφα (για οδηγίες)
            
            
               
                  Άνευ αντικειμένου
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Τμήμα 1 «Σκοπός και πεδίο εφαρμογής»
               
               
                  Στο εν λόγω τμήμα του παραρτήματος FSTD επεξηγείται ο σκοπός του παραρτήματος, ο οποίος είναι η αμοιβαία αποδοχή πορισμάτων συμμόρφωσης και τεκμηρίωσης, και η παροχή τεχνικής συνδρομής σχετικά με την επαναξιολόγηση και πιστοποίηση πλήρων προσομοιωτών πτήσης. 
               
               
                  Το πεδίο εφαρμογής του παραρτήματος καλύπτει την επαναξιολόγηση και τη διαρκή πιστοποίηση πλήρων προσομοιωτών πτήσης (FFS) για αεροσκάφη που διαθέτουν πιστοποίηση η οποία έχει εκδοθεί από την FAA και από τον EASA ή Αρχή Πολιτικής Αεροπορίας κράτους μέλους της ΕΕ.
               
               
                  Τμήμα 2 «Ορισμοί»
               
               
                  Στο εν λόγω τμήμα του παραρτήματος FSTD παρατίθενται οι ορισμοί ορισμένων τεχνικών όρων που χρησιμοποιούνται συχνά.
               
               
                  Τμήμα 3 «Μεικτό συντονιστικό όργανο»
               
               
                  Στο εν λόγω τμήμα ιδρύεται το Συμβούλιο Επιτήρησης FSTD, το οποίο θα είναι υπόλογο στο ΔΣΕ και θα είναι αρμόδιο να διασφαλίζει την αποτελεσματική εφαρμογή του παραρτήματος FSTD. Την προεδρία του Συμβουλίου Επιτήρησης FSTD ασκούν από κοινού οι Διευθυντές Πτητικών Προτύπων του EASA και της FAA. Στις βασικές αρμοδιότητες του Συμβούλιο Επιτήρησης FSTD περιλαμβάνονται οι ακόλουθες:
               
               
                  α) Ανάπτυξη, έγκριση και αναθεώρηση των διαδικασιών εφαρμογής σχετικά με τους προσομοιωτές (ΔΕΠ)·
               
               
                  β) Ανταλλαγή πληροφοριών σε συναφή θέματα ασφαλείας και κατάρτιση σχεδίων δράσης για την αντιμετώπιση αυτών·
               
               
                  γ) Εξασφάλιση της συνεπούς εφαρμογής του παραρτήματος·
               
               
                  δ) Ανταλλαγή πληροφοριών για προγραμματισμένες και υλοποιούμενες δραστηριότητες θέσπισης κανόνων που θα μπορούσαν να επηρεάσουν τη βάση και το πεδίο εφαρμογής του παραρτήματος·
               
               
                  ε) Ανταλλαγή πληροφοριών για σημαντικές αλλαγές στα συστήματα πιστοποίησης FSTD των μερών που θα μπορούσαν να επηρεάσουν τη βάση και το πεδίο εφαρμογής του παραρτήματος·
               
               
                  στ) Επίλυση τεχνικών θεμάτων υπαγόμενων στην αρμοδιότητα των Τεχνικών Αντιπροσώπων και των Αρχών Πολιτικής Αεροπορίας που δεν είναι δυνατό να επιλυθούν σε κατώτερο επίπεδο· και
               
            
         
         
            
               
                  ζ) Υποβολή προτάσεων στο ΔΣΕ σχετικά με την τροποποίηση του παραρτήματος.
               
               
                  Τμήμα 4 «Εφαρμογή»
               
               
                  Στο εν λόγω τμήμα περιέχονται οι αναλυτικοί όροι για την αμοιβαία αποδοχή εκθέσεων αξιολόγησης μεταξύ των μερών και για τη συνέχιση των πιστοποιήσεων πλήρων προσομοιωτών πτήσης από την FAA και τον EASA δυνάμει της συμφωνίας. Οι εθνικές αρχές πολιτικής αεροπορίας των κρατών μελών ή, σε ορισμένες περιπτώσεις, ο EASA θα διενεργούν τις αξιολογήσεις εξ ονόματος της FAA για τις συσκευές που βρίσκονται στην ΕΕ, και η FAA θα διενεργεί τις αξιολογήσεις εξ ονόματος του EASA για τις συσκευές που βρίσκονται στις ΗΠΑ.
               
               
                  Στο εν λόγω τμήμα περιέχονται επίσης διατάξεις σχετικά με την παρακολούθηση των πορισμάτων των εκθέσεων αξιολόγησης, την παροχή τεχνικής συνδρομής για τη διενέργεια ειδικών αξιολογήσεων ή τη συγκέντρωση και παροχή δεδομένων και πληροφοριών κατόπιν αιτήματος, καθώς και σχετικά με την ανταλλαγή πληροφοριών για αναθεωρήσεις των νόμων, των κανονισμών, των διαδικασιών, της πολιτικής ή των προτύπων, που είναι δυνατό να επηρεάσουν τη βάση επί της οποίας εκτελείται το παρόν παράρτημα. 
               
               
                  Τμήμα 5 «Επικοινωνία και συνεργασία»
               
               
                  Στο εν λόγω τμήμα περιέχονται διατάξεις που διέπουν την επικοινωνία και την ανταλλαγή πληροφοριών μεταξύ της FAA, του EASA και, κατά περίπτωση, των αρχών πολιτικής αεροπορίας των κρατών μελών. Περιλαμβάνει δε διατάξεις σχετικά με τον καθορισμό σημείων επαφής για τις διάφορες τεχνικές πτυχές του παραρτήματος FSTD, καθώς και πληροφορίες για εξαιρέσεις και παρεκκλίσεις που χορηγούνται στους πλήρεις προσομοιωτές πτήσης. 
               
               
                  Τμήμα 6 «Απαιτήσεις ικανοτήτων για την αποδοχή πορισμάτων συμμόρφωσης»
               
               
                  Το εν λόγω τμήμα περιλαμβάνει τις βασικές απαιτήσεις για τις αρχές σχετικά με την αποτελεσματικότητα των αντίστοιχων συστημάτων τους για την κανονιστική εποπτεία των FSTD, συμπεριλαμβανομένων της νομικής και κανονιστικής δομής, των πόρων, των εκπαιδευτικών προγραμμάτων, της τεκμηρίωσης και των αρχείων, καθώς και των εσωτερικών πολιτικών, διαδικασιών και συστημάτων ποιότητας. 
               
               
                  Το τμήμα αυτό περιλαμβάνει επίσης διατάξεις σχετικά με την αρχική και διαρκή απόδειξη της αποτελεσματικότητας των εν λόγω συστημάτων, συμπεριλαμβανομένων των διατάξεων που αφορούν τη συμμετοχή των μερών στους ελέγχους ποιότητας και τις δραστηριότητες τυποποίησης αλλήλων, την ανταλλαγή εκθέσεων με θέμα την ποιότητα και την τυποποίηση, και άλλες συναφείς πληροφορίες που ενδεχομένως απαιτούνται για να διατηρηθεί η διαρκής εμπιστοσύνη των μερών στα συστήματα αλλήλων.  
               
               
                  Επισημαίνεται ότι είναι δυνατή η διενέργεια αξιολογήσεων πλήρων προσομοιωτών πτήσης εξ ονόματος της FAA από αρχές όλων των κρατών μελών εφόσον πληρούν τις απαιτήσεις του παραρτήματος. Αρμόδιος για την παρακολούθηση της εν λόγω συμμόρφωσης στο πλαίσιο των συνήθων δραστηριοτήτων του τυποποίησης θα είναι ο EASA.
               
               
                  Τμήμα 7 «Έρευνες και ενέργειες επιβολής του νόμου»
               
               
                  Το εν λόγω τμήμα περιλαμβάνει διατάξεις σχετικά με τη συνεργασία σε έρευνες περιστατικών μη συμμόρφωσης και την ανάληψη ενεργειών επιβολής του νόμου. Δυνάμει της συμφωνίας, αμφότερα τα μέρη διατηρούν το δικαίωμα να προβούν σε ενέργειες επιβολής του νόμου κατά των φορέων εκμετάλλευσης FSTD που διαθέτουν εγκρίσεις FAA ή EASA.
               
               
                  Τμήμα 8 «Μεταβατικές διατάξεις»
               
               
                  Το εν λόγω τμήμα περιλαμβάνει διατάξεις που καθορίζουν τον τρόπο με τον οποίον οι πλήρεις προσομοιωτές πτήσης που τελούν επί του παρόντος υπό την άμεση εποπτεία του EASA θα παραδίδονται στην FAA, καθώς και τον τρόπο με τον οποίον οι πλήρεις προσομοιωτές πτήσης που τελούν επί του παρόντος υπό την άμεση εποπτεία της FAA θα παραδίδονται στις εθνικές αρχές πολιτικής αεροπορίας των κρατών μελών της ΕΕ. Επί του παρόντος, πλήρεις προσομοιωτές πτήσης με εγκρίσεις FAA υπάρχουν σε τέσσερα κράτη μέλη της ΕΕ: το Ηνωμένο Βασίλειο, τη Δανία, τη Γαλλία και τις Κάτω Χώρες.
               
               
                  Οι μεταβιβάσεις λαμβάνουν χώρα εντός 18 μηνών από την ημερομηνία έναρξης ισχύος του παρόντος παραρτήματος και θα συγχρονιστούν με τις ημερομηνίες επαναξιολόγησης των συσκευών.
               
               
                  Τμήμα 9 «Τέλη»
               
               
                  Τα τέλη για τις επαναξιολογήσεις των συσκευών θα εφαρμόζονται σύμφωνα με το άρθρο 14 της συμφωνίας και σύμφωνα με τις εφαρμοστέες κανονιστικές απαιτήσεις, οι οποίες είναι από πλευράς ΕΕ ο κανονισμός (ΕΕ) αριθ. 319/2014 της Επιτροπής, της 27ης Μαρτίου 2014, σχετικά με τα τέλη και τα δικαιώματα που εισπράττονται από τον Ευρωπαϊκό Οργανισμό Ασφάλειας της Αεροπορίας. 
               
               
                  Προσάρτημα 1 «Ειδικοί όροι»
               
               
                  Το εν λόγω προσάρτημα περιέχει τους ειδικούς όρους της ΕΕ που εφαρμόζονται στους πλήρεις προσομοιωτές πτήσης οι οποίοι βρίσκονται στις ΗΠΑ, καθώς και τους ειδικούς όρους της FAA που εφαρμόζονται στους πλήρεις προσομοιωτές πτήσης οι οποίοι βρίσκονται στην ΕΕ. 
               
               
                  Οι εν λόγω ειδικοί όροι είναι οι πρόσθετες κανονιστικές απαιτήσεις, οι οποίες θα πρέπει να ελέγχονται κατά τους ελέγχους αξιολόγησης ώστε να λαμβάνονται υπόψη οι διαφορές μεταξύ των κανονιστικών συστημάτων της ΕΕ και των ΗΠΑ όσον αφορά τους προσομοιωτές πτήσης. 
               
            
         
         
            
               
                  Από πλευράς ΕΕ, αρμόδιες για τον έλεγχο της συμμόρφωσης με τους ειδικούς όρους της FAA θα είναι οι εθνικές αρχές των κρατών μελών όπου βρίσκονται οι συσκευές με τα πιστοποιητικά FAA, ή σε ορισμένες περιπτώσεις ο EASA, αν οι πλήρεις προσομοιωτές πτήσης που βρίσκονται στην ΕΕ τελούν υπό την εποπτεία του Οργανισμού. Τα αποτελέσματα του ελέγχου των ειδικών όρων θα καταγράφονται σε «έκθεση ειδικών όρων», η οποία θα συντάσσεται από την αρχή μετά την αξιολόγηση. 
               
               
                  Προσάρτημα 2 «Ενέργειες των Αρχών Πολιτικής Αεροπορίας»
               
               
                  Το εν λόγω προσάρτημα περιλαμβάνει τις συγκεκριμένες ενέργειες στις οποίες θα προβαίνουν οι εθνικές αρχές πολιτικής αεροπορίας των κρατών μελών της ΕΕ κατά τη διενέργεια των επαναξιολογήσεων πλήρων προσομοιωτών πτήσης (FFS) εξ ονόματος της FAA. Σε αυτές περιλαμβάνονται ο προγραμματισμός της επαναξιολόγησης, η προετοιμασία της διενέργειας της αξιολόγησης, η διενέργεια της αξιολόγησης και των δραστηριοτήτων μετά την αξιολόγηση, συμπεριλαμβανομένης της σύνταξης της έκθεσης αξιολόγησης και της έκθεσης ειδικών όρων προς διαβίβαση στην FAA. 
               
            
            
               2019/0067 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που θα λάβει η Ευρωπαϊκή Ένωση στο Διμερές Συμβούλιο Επιτήρησης βάσει της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας, σχετικά με την προσθήκη παραρτήματος 4 στη συμφωνία
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 9,
            
            
                
            
            
               Έχοντας υπόψη την πρόταση της Ευρωπαϊκής Επιτροπής,
            
            
            
               Εκτιμώντας τα ακόλουθα:
            
            
               (1)Η συμφωνία μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας («η συμφωνία») άρχισε να ισχύει την 1η Μαΐου 2011
                  2
               .
            
            
               (2)Ένας από τους βασικούς στόχους της συμφωνίας είναι να βελτιώσει τη μακρά σχέση συνεργασίας μεταξύ της Ευρώπης και των Ηνωμένων Πολιτειών, προκειμένου να εξασφαλιστεί υψηλό επίπεδο ασφάλειας της πολιτικής αεροπορίας παγκοσμίως και να ελαχιστοποιηθεί η οικονομική επιβάρυνση του τομέα της αεροπορίας και των σχετικών φορέων εκμετάλλευσης από την πλεονάζουσα κανονιστική επιτήρηση.
            
            
               (3)Η τροπολογία 1
                  3
                της συμφωνίας διευρύνει το πεδίο εφαρμογής του άρθρου 2 παράγραφος B της συμφωνίας ούτως ώστε να περιλαμβάνει, μεταξύ άλλων, την αδειοδότηση και την εκπαίδευση του προσωπικού.
            
            
               (4)Το άρθρο 5 της συμφωνίας, όπως τροποποιείται, προβλέπει την κατάρτιση και προσθήκη νέων παραρτημάτων στη συμφωνία για θέματα που εμπίπτουν στο πεδίο εφαρμογής της.
            
            
               (5)(5) Αμφότεροι οι Τεχνικοί Αντιπρόσωποι, ήτοι ο Ευρωπαϊκός Οργανισμός Ασφάλειας της Αεροπορίας για την ΕΕ και η Ομοσπονδιακή Υπηρεσία Πολιτικής Αεροπορίας για τις ΗΠΑ, υπέβαλαν στο Διμερές Συμβούλιο Επιτήρησης την πρόταση να εγκρίνει απόφαση για τη θέσπιση νέου παραρτήματος 4 στη συμφωνία το οποίο θα καλύπτει την αμοιβαία αποδοχή πορισμάτων συμμόρφωσης και τεκμηρίωσης για εκπαιδευτικές συσκευές προσομοίωσης πτήσης («FSTD»).
            
            
               (6)(6) Η θέσπιση του νέου παραρτήματος θα επιφέρει εξοικονομήσεις κόστους για αμφότερους τους Τεχνικούς Αντιπροσώπους και, ταυτόχρονα, θα μειώσει τις δαπάνες για τον κλάδο (φορείς εκμετάλλευσης FSTD) και κατά συνέπεια, οι αερομεταφορείς θα ωφεληθούν από την αυξημένη πρόσβαση των χειριστών τους σε FSTD.
            
            
               (7)(7) Το άρθρο 19 παράγραφος Γ της συμφωνίας προβλέπει την έναρξη ισχύος των νεοσυνταχθέντων παραρτημάτων βάσει απόφασης του Διμερούς Συμβουλίου Επιτήρησης που ιδρύεται δυνάμει του άρθρου 3 της συμφωνίας.
            
         
         
            
               (8)(8) Το νέο παράρτημα 4 για τις εκπαιδευτικές συσκευές προσομοίωσης πτήσης θα πρέπει να εγκριθεί εξ ονόματος της Ευρωπαϊκής Ένωσης.
            
            
               (9)(9) Το άρθρο 4 παράγραφος 3 της απόφασης 2011/719/ΕΕ του Συμβουλίου, της 7ης Μαρτίου 2011, σχετικά με τη σύναψη της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας προβλέπει, σύμφωνα με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης, ότι το Συμβούλιο, κατόπιν πρότασης της Επιτροπής, αποφασίζει με ειδική πλειοψηφία τη θέση που θα λάβει η Ένωση στους κόλπους του Διμερούς Συμβουλίου Επιτήρησης σχετικά με την έκδοση πρόσθετων παραρτημάτων σύμφωνα με το άρθρο 3 παράγραφος Γ σημείο 7) και το άρθρο 19 παράγραφος Γ της συμφωνίας,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που πρόκειται να λάβει η Ευρωπαϊκή Ένωση στο Διμερές Συμβούλιο Επιτήρησης, σύμφωνα με τα άρθρα 3 και 19 της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας, όσον αφορά την έγκριση απόφασης του Διμερούς Συμβουλίου Επιτήρησης για τη θέσπιση παραρτήματος 4 στη συμφωνία, βασίζεται στο σχέδιο απόφασης 0011 του Διμερούς Συμβουλίου Επιτήρησης, το οποίο επισυνάπτεται στην παρούσα απόφαση.
            
            
               Άρθρο 2
            
            
               Ο Διευθυντής της Γενικής Διεύθυνσης Κινητικότητας και Μεταφορών, αρμόδιος σε θέματα αεροπορίας, ως συμπρόεδρος και εκπρόσωπος της Ένωσης στο Διμερές Συμβούλιο Επιτήρησης, εξουσιοδοτείται να υπογράψει την απόφαση 0011 του Διμερούς Συμβουλίου Επιτήρησης.
            
            
               Άρθρο 3
            
            
               Μετά την έκδοσή της, η απόφαση του Διμερούς Συμβουλίου Επιτήρησης δημοσιεύεται στην Επίσημη Εφημερίδα της Ευρωπαϊκής Ένωσης. 
            
            
               Άρθρο 5
            
            
               Η παρούσα απόφαση απευθύνεται στην Επιτροπή.
            
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση (ΕΕ) 2018/61 του Συμβουλίου, της 21ης Μαρτίου 2017.
               
               
                  
                     (2)
                  
                        ΕΕ L 291 της 09/11/2011, σ. 3-44.
               
               
                  
                     (3)
                  
                        ΕΕ L 11 της 16/1/2018, σ. 3-5.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.3.2019
            COM(2019) 122 final
            ΠΑΡΑΡΤΗΜΑ
            της
            Πρότασης γιαΑΠΟΦΑΣΗ ΤΟΥ ΣΥΜΒΟΥΛΙΟΥ
            
               για τη θέση που θα λάβει η Ευρωπαϊκή Ένωση στο Διμερές Συμβούλιο Επιτήρησης βάσει της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας, σχετικά με την προσθήκη παραρτήματος 4 στη συμφωνία
            
               
         
         
            
               ΔΙΜΕΡΕΣ ΣΥΜΒΟΥΛΙΟ ΕΠΙΤΗΡΗΣΗΣ
            
            
               ΓΙΑ ΤΗ ΣΥΜΦΩΝΙΑ
            
            
               ΜΕΤΑΞΥ
            
            
               ΤΩΝ ΗΝΩΜΕΝΩΝ ΠΟΛΙΤΕΙΩΝ ΑΜΕΡΙΚΗΣ
            
            
               ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ
            
            
               ΟΣΟΝ ΑΦΟΡΑ ΤΗ ΣΥΝΕΡΓΑΣΙΑ ΓΙΑ ΤΗΝ ΚΑΝΟΝΙΣΤΙΚΗ ΡΥΘΜΙΣΗ ΤΗΣ ΑΣΦΑΛΕΙΑΣ ΤΗΣ ΠΟΛΙΤΙΚΗΣ ΑΕΡΟΠΟΡΙΑΣ
            
            
            
               ΠΡΑΚΤΙΚΟ ΑΠΟΦΑΣΗΣ
            
            
               ΑΠΟΦΑΣΗ ΑΡΙΘ. 0011
            
            
            
               Σημειώνεται ότι η τροποποίηση 1 της συμφωνίας μεταξύ των Ηνωμένων Πολιτειών Αμερικής και της Ευρωπαϊκής Κοινότητας όσον αφορά τη συνεργασία για την κανονιστική ρύθμιση της ασφάλειας της πολιτικής αεροπορίας (η «συμφωνία»), επεκτείνει το πεδίο εφαρμογής του άρθρου 2.Β της συμφωνίας, ώστε να συμπεριλάβει, μεταξύ άλλων, την αδειοδότηση και εκπαίδευση προσωπικού·
            
            
               Επισημαίνεται επίσης ότι το άρθρο 5 της συμφωνίας, όπως τροποποιήθηκε, προβλέπει την κατάρτιση νέων παραρτημάτων της συμφωνίας για θέματα που εμπίπτουν στο πεδίο εφαρμογής της συμφωνίας, τα οποία στη συνέχεια, σύμφωνα με το άρθρο 19.Γ, τίθενται σε ισχύ κατόπιν απόφασης του Διμερούς Συμβουλίου Επιτήρησης («ΔΣΕ»), που έχει συσταθεί σύμφωνα με το άρθρο 3· 
            
            
               Το ΔΣΕ αποφασίζει ως εξής: 
            
            
               1.Να εγκρίνει το παράρτημα 4 (Εκπαιδευτικές συσκευές προσομοίωσης πτήσης) της συμφωνίας που επισυνάπτεται στην παρούσα απόφαση.
            
            
            
               2.Το παράρτημα 4 (Εκπαιδευτικές συσκευές προσομοίωσης πτήσης) της συμφωνίας αρχίζει να ισχύει κατά την ημερομηνία της τελευταίας υπογραφής κατωτέρω.
            
            
            
               Για το Διμερές Συμβούλιο Επιτήρησης:
            
            
         
         
            
                     
                        ΟΜΟΣΠΟΝΔΙΑΚΗ ΥΠΗΡΕΣΙΑ ΠΟΛΙΤΙΚΗΣ ΑΕΡΟΠΟΡΙΑΣ
                     
                     
                        ΔΙΕΥΘΥΝΣΗ ΜΕΤΑΦΟΡΩΝ
                     
                     
                        ΗΝΩΜΕΝΕΣ ΠΟΛΙΤΕΙΕΣ ΑΜΕΡΙΚΗΣ
                     
                  
                  
                     
                  
                  
                     
                        ΕΥΡΩΠΑΪΚΗ ΕΠΙΤΡΟΠΗ
                     
                     
                        ΕΥΡΩΠΑΪΚΗ ΕΝΩΣΗ
                     
                     
                  
               
                     
                     
                        ΑΠΟ:
                     
                  
                  
                     
                     
                  
                  
                     
                  
                  
                     
                     
                        ΑΠΟ:
                     
                  
                  
                     
                  
               
                     
                     
                        ΤΙΤΛΟΣ
                     
                  
                  
                     
                     
                        Associate Administrator for Aviation Safety
                     
                  
                  
                     
                  
                  
                     
                     
                        ΤΙΤΛΟΣ
                     
                  
                  
                     
                     
                        Διευθυντής, αρμόδιος σε θέματα αεροπορίας 
                     
                     
                        Γενική Διεύθυνση Κινητικότητας και Μεταφορών, Ευρωπαϊκή Επιτροπή
                     
                  
               
                     
                        ΗΜΕΡΟΜΗΝΙΑ:
                     
                  
                  
                     
                  
                  
                     
                  
                  
                     
                        ΗΜΕΡΟΜΗΝΙΑ:
                     
                  
                  
                     
                  
               
                     
                        ΤΟΠΟΣ:
                     
                  
                  
                     
                        Ουάσιγκτον
                     
                  
                  
                     
                  
                  
                     
                        ΤΟΠΟΣ:
                     
                  
                  
                     
                        Βρυξέλλες, Βέλγιο
                     
                  
               
            
            
         
         
      
    ---documentbreak--- NA ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.3.2019
            COM(2019) 122 final
            ΠΑΡΑΡΤΗΜΑ
            της
            Πρότασης γιαΑΠΟΦΑΣΗ ΤΟΥ ΣΥΜΒΟΥΛΙΟΥ
            
               για τη θέση που θα λάβει η Ευρωπαϊκή Ένωση στο Διμερές Συμβούλιο Επιτήρησης βάσει της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας, σχετικά με την προσθήκη παραρτήματος 4 στη συμφωνία
            
               
         
         
            
               ΠΑΡΑΡΤΗΜΑ 4
            
            
            
               ΕΚΠΑΙΔΕΥΤΙΚΕΣ ΣΥΣΚΕΥΕΣ ΠΡΟΣΟΜΟΙΩΣΗΣ ΠΤΗΣΗΣ
            
            
            
               1.ΣΚΟΠΟΣ ΚΑΙ ΠΕΔΙΟ ΕΦΑΡΜΟΓΗΣ
            
            
            
               1.1.Τα Μέρη αξιολόγησαν τα πρότυπα, τους κανόνες, τις πρακτικές και τις διαδικασίες αλλήλων που σχετίζονται με την επαναξιολόγηση και τη διαρκή πιστοποίηση πλήρων προσομοιωτών πτήσης (FFS) για αεροσκάφη και κατέληξαν στο συμπέρασμα ότι είναι επαρκώς συμβατά για να επιτραπεί η αποδοχή των εγκρίσεων και πορισμάτων αλλήλων. Το παρόν παράρτημα καλύπτει την αμοιβαία αποδοχή πορισμάτων συμμόρφωσης και τεκμηρίωσης, και την παροχή τεχνικής συνδρομής σχετικά με την επαναξιολόγηση και την πιστοποίηση των πλήρων προσομοιωτών πτήσης. Καμία διάταξη του παρόντος παραρτήματος δεν θεωρείται ότι περιορίζει την εξουσία ενός Μέρους να ενεργήσει σύμφωνα με το άρθρο 15 της συμφωνίας.
            
            
            
               1.2.Το πεδίο εφαρμογής του παρόντος παραρτήματος καλύπτει την επαναξιολόγηση και τη διαρκή πιστοποίηση επιπέδου C, CG, D και DG των πλήρων προσομοιωτών πτήσης για αεροσκάφη που διαθέτουν πιστοποίηση η οποία έχει εκδοθεί από την Ομοσπονδιακή Υπηρεσία Πολιτικής Αεροπορίας των Ηνωμένων Πολιτειών (FAA) και από τον Ευρωπαϊκό Οργανισμό Ασφάλειας της Αεροπορίας (EASA) ή από Αρχή Πολιτικής Αεροπορίας, κατά περίπτωση. Το εν λόγω πεδίο εφαρμογής δύναται να διευρυνθεί μέσω τροποποίησης του παρόντος παραρτήματος βάσει απόφασης του Διμερούς Συμβουλίου Επιτήρησης η οποία λαμβάνεται σύμφωνα με το άρθρο 19 παράγραφος B της συμφωνίας.
            
            
            
               1.3.Η διεύρυνση του πεδίου εφαρμογής του παρόντος παραρτήματος πραγματοποιείται ύστερα από την αναγκαία διαδικασία οικοδόμησης εμπιστοσύνης που διενεργούν οι Τεχνικοί Αντιπρόσωποι. 
            
            
            
               1.4.Το πεδίο εφαρμογής του παρόντος παραρτήματος δεν καλύπτει τις εκπαιδευτικές συσκευές προσομοίωσης πτήσης (FSTD) που δεν εμπίπτουν στο πεδίο εφαρμογής όπως αυτό προσδιορίζεται στο άρθρο 12 της συμφωνίας.
            
            
            
               2.ΟΡΙΣΜΟΙ
            
            
            
               2.1.Επιπροσθέτως των ορισμών που παρατίθενται στη συμφωνία, για τους σκοπούς του παρόντος παραρτήματος, ισχύουν οι ακόλουθοι ορισμοί:
            
            
            
               α)
                     «Επίπεδο πιστοποίησης FFS»: το επίπεδο συμμόρφωσης με βάση την τεχνική
            
         
         
            
               ικανότητα των πλήρων προσομοιωτών πτήσης (FFS) όπως καθορίζεται μέσω αξιολόγησης των FFS ως προς τα καθιερωμένα κριτήρια τεχνικής αξιολόγησης όπως αυτά ορίζονται στις εφαρμοστέες απαιτήσεις. Οι πλήρεις προσομοιωτές πτήσης χωρίζονται σε κατηγορίες με βάση τα επίπεδα A, B, C, D. Επιπροσθέτως, ορισμένες πιστοποιημένες συσκευές ΕΕ διαθέτουν επίπεδο πιστοποίησης AG, BG, CG, DG βάσει κεκτημένων δικαιωμάτων.
            
            
            
               β)
                     «Πόρισμα»: επαλήθευση μέσω της οποίας εξακριβώνεται εάν η FSTD συμμορφώνεται ή όχι με τις εφαρμοστέες απαιτήσεις και η οποία καταγράφεται ως αποτελέσματα/διαφορές στην έκθεση αξιολόγησης που συντάσσεται από την FAA, τον EASA, ή Αρχή Πολιτικής Αεροπορίας, κατά περίπτωση. 
            
            
            
               γ)
                     «Εκπαιδευτική συσκευή προσομοίωσης πτήσης (FSTD)»:
            
            
            
               (I)Για την Ευρωπαϊκή Ένωση, εκπαιδευτική συσκευή η οποία, στην περίπτωση αεροσκαφών, είναι πλήρης προσομοιωτής πτήσης (FFS), συσκευή πτητικής εκπαίδευσης (FTD), εκπαιδευτική συσκευή διαδικασιών πτήσης και αεροναυτιλίας (FNPT) ή συσκευή βασικής εκπαίδευσης με όργανα (BITD).
            
            
               (II)Για τις Ηνωμένες Πολιτείες, εκπαιδευτική συσκευή η οποία, στην περίπτωση αεροσκαφών, είναι πλήρης προσομοιωτής πτήσης (FFS) ή συσκευή πτητικής εκπαίδευσης (FTD). 
            
            
            
               δ)
                     «Πλήρης Προσομοιωτής Πτήσης (FFS)»: πλήρους μεγέθους αντίγραφο ειδικού τύπου ή κατασκευής, μοντέλου και σειρών θαλάμου διακυβέρνησης/πιλοτηρίου αεροπλάνου, συμπεριλαμβανομένου του συνόλου του εξοπλισμού και των προγραμμάτων υπολογιστή που είναι απαραίτητα για την αντιπροσώπευση του αεροσκάφους στο έδαφος και στην πτήση, ενός οπτικού συστήματος που παρέχει θέα έξω από τον θάλαμο διακυβέρνησης/πιλοτηρίου και ενός συστήματος κίνησης με πρότυπα ισχύος.
            
            
            
               ε)
                     «Αξιολόγηση FSTD»: η μέτρηση της FSTD με βάση τα καθιερωμένα τεχνικά κριτήρια για το αντίστοιχο επίπεδο που οδηγεί σε πιστοποίηση της FSTD.
            
            
            
               στ)
                     «Φορέας εκμετάλλευσης FSTD»: προσδιορίζει τον οργανισμό που είναι άμεσα υπεύθυνος έναντι του EASA ή Αρχής Πολιτικής Αεροπορίας, κατά περίπτωση, για να ζητήσει και να διατηρήσει την πιστοποίηση συγκεκριμένης FSTD και ο οποίος πρέπει να συμμορφώνεται με τις απαιτήσεις του Μέρους ORA του κανονισμού (ΕΕ) αριθ. 1178/2011.
            
            
            
               ζ)
                     «Ανάδοχος FSTD»: προσδιορίζει τον οργανισμό που είναι άμεσα υπεύθυνος έναντι της FAA για να ζητήσει και να διατηρήσει την πιστοποίηση συγκεκριμένης FSTD και ο οποίος πρέπει να συμμορφώνεται με τις απαιτήσεις του τίτλου 14 του Κώδικα Ομοσπονδιακών Κανονισμών, μέρος 60 (εφεξής «μέρος 60»).
            
            
            
               η)
                     «Κεκτημένα δικαιώματα»: 
            
            
               (I)Για τις Ηνωμένες Πολιτείες, το δικαίωμα φορέα εκμετάλλευσης/αναδόχου FSTD να διατηρεί το πιστοποιημένο επίπεδο που έχει χορηγηθεί δυνάμει προηγούμενης ενημερωτικής εγκυκλίου. 
            
            
               (II)Για την Ευρωπαϊκή Ένωση, το δικαίωμα φορέα εκμετάλλευσης/αναδόχου FSTD να διατηρεί το πιστοποιημένο επίπεδο που έχει χορηγηθεί δυνάμει προηγούμενου κανονισμού. Επίσης, το δικαίωμα χρήστη FSTD να διατηρεί την αναγνώριση εκπαίδευσης, δοκιμών και ελέγχου που έχει αποκτηθεί δυνάμει του προαναφερόμενου προηγούμενου κανονισμού.
            
         
         
            
            
               θ)
                     «Κύριος οδηγός δοκιμής πιστοποίησης (MQTG)»: είναι ο εγκεκριμένος από αρχή οδηγός δοκιμής πιστοποίησης (QTG) ο οποίος περιλαμβάνει τα αποτελέσματα των δοκιμών που παρακολούθησαν η FAA, ο EASA ή η Αρχή Πολιτικής Αεροπορίας, κατά περίπτωση. Ο MQTG χρησιμεύει ως σημείο αναφοράς για μελλοντικές αξιολογήσεις.
            
            
            
               ι)
                     «Οδηγός δοκιμής πιστοποίησης (QTG)»: έγγραφο που χρησιμοποιείται για να αποδείξει ότι οι επιδόσεις και ο τρόπος χειρισμού κυμαίνονται εντός των προκαθορισμένων ορίων σε σχέση με τις επιδόσεις και τον τρόπο χειρισμού του αεροσκάφους, και ότι πληρούνται όλες οι εφαρμοστέες απαιτήσεις. 
            
            
            
               ια)
                     «Ειδικοί όροι»: οι απαιτήσεις οι οποίες, κατόπιν σύγκρισης των αντίστοιχων κανονιστικών συστημάτων όσον αφορά την αξιολόγηση και την πιστοποίηση FFS, διαπιστώθηκε ότι δεν είναι κοινές στα δύο συστήματα, αλλά είναι αρκετά σημαντικές, ώστε να πρέπει να αντιμετωπιστούν στο παρόν παράρτημα. 
            
            
            
               3.ΜΕΙΚΤΟ ΣΥΝΤΟΝΙΣΤΙΚΟ ΟΡΓΑΝΟ
            
            
            
               3.1.Σύνθεση
            
            
            
               3.1.1.Διά του παρόντος ιδρύεται μεικτό συντονιστικό όργανο το οποίο καλείται Συμβούλιο Επιτήρησης FSTD (FOB), υπόλογο στο Διμερές Συμβούλιο Επιτήρησης, υπό την κοινή ηγεσία του διευθυντή πτητικών προτύπων του EASA και του εκτελεστικού διευθυντή πτητικών προτύπων της FAA. Στο FOB συμμετέχουν εμπειρογνώμονες FSTD από κάθε Τεχνικό Αντιπρόσωπο. 
            
            
            
               3.1.2.Η κοινή ηγεσία μπορεί να προσκαλέσει πρόσθετους συμμετέχοντες στο FOB για να διευκολυνθεί η εκπλήρωση των στόχων του παρόντος παραρτήματος. 
            
            
            
               3.2.Εντολή
            
            
            
               3.2.1.Το FOB συνεδριάζει τουλάχιστον μία φορά το χρόνο για να εξασφαλίσει την αποτελεσματική λειτουργία και εφαρμογή του παρόντος παραρτήματος. Στα καθήκοντα του FOB περιλαμβάνονται τα εξής:
            
            
            
               α)
                     Ανάπτυξη, έγκριση και αναθεώρηση των τεχνικών διαδικασιών εφαρμογής σχετικά με τους προσομοιωτές (ΤΔΕ-Π) για την αξιολόγηση και την πιστοποίηση FFS, συμπεριλαμβανομένων της συνεργασίας, της συνδρομής, της ανταλλαγής πληροφοριών και των δραστηριοτήτων διαρκούς εμπιστοσύνης, προς χρήση στις διαδικασίες που καλύπτονται από το παρόν παράρτημα·
            
         
         
            
            
               β)
                     Ανταλλαγή πληροφοριών σε συναφή θέματα ασφαλείας και κατάρτιση σχεδίων δράσης για την αντιμετώπιση αυτών·
            
            
            
               γ)
                     Εξασφάλιση της συνεπούς εφαρμογής του παρόντος παραρτήματος·
            
            
            
               δ)
                     Ανταλλαγή πληροφοριών για προγραμματισμένες και υλοποιούμενες δραστηριότητες θέσπισης κανόνων που θα μπορούσαν να επηρεάσουν τη βάση και το πεδίο εφαρμογής του παραρτήματος·
            
            
            
               ε)
                     Ανταλλαγή πληροφοριών για σημαντικές αλλαγές στα συστήματα πιστοποίησης FSTD των Μερών που θα μπορούσαν να επηρεάσουν τη βάση και το πεδίο εφαρμογής του παραρτήματος·
            
            
            
               στ)
                     Επίλυση τεχνικών θεμάτων υπαγόμενων στην αρμοδιότητα των Τεχνικών Αντιπροσώπων και των Αρχών Πολιτικής Αεροπορίας που δεν είναι δυνατό να επιλυθούν σε κατώτερο επίπεδο· και
            
            
            
               ζ)
                     Υποβολή προτάσεων στο ΔΣΕ σχετικά με την τροποποίηση του παρόντος παραρτήματος.
            
            
            
               3.2.2.Το FOB παραπέμπει τα άλυτα ζητήματα στο ΔΣΕ και εξασφαλίζει την εφαρμογή των αποφάσεων του ΔΣΕ που αφορούν το παρόν παράρτημα. 
            
            
            
               4.ΕΦΑΡΜΟΓΗ
            
            
            
               4.1.Οι Τεχνικοί Αντιπρόσωποι καταρτίζουν και τηρούν, για σκοπούς παρακολούθησης, κύριο κατάλογο FFS των οποίων η πιστοποίηση εμπίπτει στο πεδίο εφαρμογής του παρόντος παραρτήματος. Οι διαδικασίες κατάρτισης και τήρησης του εν λόγω κύριου καταλόγου ορίζονται λεπτομερώς στις ΤΔΕ-Π. 
            
            
            
               4.2.Διαρκής πιστοποίηση FAA
            
         
         
            
            
               4.2.1.Τα Μέρη συμφωνούν ότι ένας FFS ο οποίος:
            
            
            
               α)
                     Διαθέτει τρέχουσα πιστοποίηση σύμφωνα με την ισχύουσα βάση πιστοποίησης της ΕΕ, και 
            
            
            
               β)
                     Συμμορφώνεται με τους όρους του παρόντος παραρτήματος, συμπεριλαμβανομένων των ειδικών όρων της FAA που ορίζονται στο προσάρτημα 1, κατά παρέκκλιση των απαιτήσεων του μέρους 60 «Σύστημα διαχείρισης ποιότητας προσομοιωτών» που εφαρμόζεται στον κάτοχο πιστοποιητικού FFS, 
            
            
            
               θεωρείται ότι πληροί τις τεχνικές απαιτήσεις για διαρκή πιστοποίηση FAA μετά την παραλαβή, εξέταση και αποδοχή των εκθέσεων αξιολόγησης και ειδικών όρων που εκδίδονται από τον EASA ή από Αρχή Πολιτικής Αεροπορίας, κατά περίπτωση.
            
            
            
               4.2.2.Οι αρμόδιες Αρχές Πολιτικής Αεροπορίας προβαίνουν στις ενέργειες που ορίζονται στο προσάρτημα 2 του παρόντος παραρτήματος όταν ενεργούν εξ ονόματος της FAA για την επαναξιολόγηση κάθε FFS που καλύπτεται από το παρόν παράρτημα.  
            
            
            
               4.3.Διαρκής πιστοποίηση EASA
            
            
            
               4.3.1.Τα Μέρη συμφωνούν ότι ένας FFS ο οποίος: 
            
            
            
               α)
                     Διαθέτει τρέχουσα πιστοποίηση από την FAA σύμφωνα με την ισχύουσα βάση πιστοποίησης των ΗΠΑ, και
            
            
            
               β)
                     Συμμορφώνεται με τους όρους του παρόντος παραρτήματος, συμπεριλαμβανομένων των ειδικών όρων της ΕΕ που ορίζονται στο προσάρτημα 1, κατά παρέκκλιση των απαιτήσεων του Μέρους ORA που εφαρμόζεται στον κάτοχο πιστοποιητικού FSTD, 
            
            
            
               θεωρείται ότι πληροί τις τεχνικές απαιτήσεις για διαρκή πιστοποίηση EASA μετά την παραλαβή, εξέταση και αποδοχή των εκθέσεων αξιολόγησης και ειδικών όρων που εκδίδονται από την FAA.
            
         
         
            
            
               4.4.Αμοιβαία αποδοχή εκθέσεων αξιολόγησης
            
            
            
               4.4.1.Με την επιφύλαξη των όρων του παρόντος παραρτήματος, τα Μέρη συμφωνούν ότι οι Τεχνικοί Αντιπρόσωποι και οι Αρχές Πολιτικής Αεροπορίας, κατά περίπτωση, παρέχουν στον Τεχνικό Αντιπρόσωπο του άλλου Μέρους, εκθέσεις επαναξιολόγησης FFS και ειδικών όρων. Οι εν λόγω εκθέσεις περιλαμβάνουν πορίσματα συμμόρφωσης με τις αντίστοιχες απαιτήσεις της ΕΕ και των ΗΠΑ ως βάση της έκδοσης και ανανέωσης της ισχύος των αντίστοιχων πιστοποιήσεων FFS, κατά περίπτωση. 
            
            
            
               4.5.Παρακολούθηση των πορισμάτων της έκθεσης αξιολόγησης
            
            
            
               4.5.1.Ο φορέας εκμετάλλευσης/ανάδοχος FSTD επιλύει τα προβλήματα που έχουν εντοπιστεί στα πορίσματα με τον Τεχνικό Αντιπρόσωπο ή την Αρχή Πολιτικής Αεροπορίας που διενήργησε την αξιολόγηση, εκτός εάν έχει λάβει άλλες οδηγίες από τον σχετικό Τεχνικό Αντιπρόσωπο για τις περιπτώσεις που ορίζονται στις ΤΔΕ-Π. Σε αυτές τις περιπτώσεις, όταν απαιτείται επιτόπια επίσκεψη για την αξιολόγηση της περαίωσης του πορίσματος, η εν λόγω επιτόπια επίσκεψη διενεργείται, στο μέτρο που το επιτρέπουν οι πόροι, από τον Τεχνικό Αντιπρόσωπο ή, κατά περίπτωση, από την Αρχή Πολιτικής Αεροπορίας που διενήργησε την αξιολόγηση.
            
            
            
               4.6.Όταν προκύπτουν περιστάσεις οι οποίες δεν εμπίπτουν στο πεδίο εφαρμογής των επαναξιολογήσεων, ο Τεχνικός Αντιπρόσωπος κάθε Μέρους ή, κατά περίπτωση, μια Αρχή Πολιτικής Αεροπορίας, παρέχουν ανάλογα με την περίπτωση όταν τους ζητηθεί και κατόπιν αμοιβαίας συμφωνίας, τεχνική βοήθεια σχετικά με τις αξιολογήσεις FFS στον Τεχνικό Αντιπρόσωπο του άλλου Μέρους ή, κατά περίπτωση, σε Αρχή Πολιτικής Αεροπορίας. Οι Τεχνικοί Αντιπρόσωποι ή οι Αρχές Πολιτικής Αεροπορίας δύνανται να αρνηθούν να παράσχουν την ανωτέρω τεχνική βοήθεια λόγω έλλειψης διαθέσιμων πόρων. Οι τομείς στους οποίους παρέχεται βοήθεια κατά τα ανωτέρω περιλαμβάνουν ενδεικτικά τα εξής:
            
            
            
               α)
                     Διενέργεια έρευνας και υποβολή σχετικής έκθεσης κατόπιν αιτήματος·
            
            
            
               β)
                     Συγκέντρωση και παροχή δεδομένων, όταν ζητηθούν· και
            
            
            
               γ)
                     Διενέργεια ειδικής αξιολόγησης FFS σε περίπτωση αλλαγής τοποθεσίας της συσκευής ή πραγματοποίησης μετατροπής σε αυτήν.  
            
            
            
               4.7.Σύμφωνα με το άρθρο 15 παράγραφος Β της συμφωνίας, οι Τεχνικοί Αντιπρόσωποι δύνανται να προβαίνουν σε ανεξάρτητες αξιολογήσεις συσκευών σε περίπτωση που υπάρχουν συγκεκριμένες ανησυχίες ως προς την ασφάλεια.
            
            
            
               4.8.Οι εκ μέρους οποιουδήποτε Μέρους αναθεωρήσεις της οργανωτικής δομής, των νόμων, των κανονισμών, των διαδικασιών, της πολιτικής ή των προτύπων του στον τομέα πολιτικής αεροπορίας, συμπεριλαμβανομένων όσων αφορούν τους Τεχνικούς Αντιπροσώπους και τις Αρχές Πολιτικής Αεροπορίας, είναι δυνατό να επηρεάσουν τη βάση επί της οποίας εκτελείται το παρόν παράρτημα.  Τα Μέρη, μέσω των Τεχνικών Αντιπροσώπων και των Αρχών Πολιτικής Αεροπορίας, ανάλογα με την περίπτωση, ενημερώνουν αλλήλους για σχεδιαζόμενες τέτοιες αλλαγές το ταχύτερο δυνατό και συζητούν το βαθμό στον οποίο οι σχεδιαζόμενες αλλαγές επηρεάζουν τη βάση του παρόντος παραρτήματος. Αν οι κατά το άρθρο 15 παράγραφος Γ της συμφωνίας διαβουλεύσεις καταλήξουν σε συμφωνία για τροποποίηση του παρόντος παραρτήματος, τα Μέρη προσπαθούν να εξασφαλίσουν ότι η εν λόγω τροποποίηση θα τεθεί σε ισχύ ταυτόχρονα ή αμέσως μετά την έναρξη ισχύος ή εφαρμογή της αλλαγής που επέφερε την τροποποίηση. 
            
         
         
            
            
               5.ΕΠΙΚΟΙΝΩΝΙΑ ΚΑΙ ΣΥΝΕΡΓΑΣΙΑ
            
            
            
               5.1.Οι Τεχνικοί Αντιπρόσωποι ανταλλάσσουν και τηρούν κατάλογο σημείων επαφής για τις διάφορες τεχνικές πτυχές του παρόντος παραρτήματος.
            
            
            
               5.2.Κάθε επικοινωνία, συμπεριλαμβανομένης της τεχνικής τεκμηρίωσης, μεταξύ των Τεχνικών Αντιπροσώπων και, κατά περίπτωση, των Αρχών Πολιτικής Αεροπορίας, συντάσσεται στην αγγλική γλώσσα.
            
            
            
               5.3.Ο μορφότυπος για όλες τις ημερομηνίες που χρησιμοποιούνται στις επικοινωνίες είναι ΗΗ ΜΜΜ ΕΕΕΕ, π.χ., «05 ΜΑΙ 2014».
            
            
            
               5.4.Οι Τεχνικοί Αντιπρόσωποι και οι Αρχές Πολιτικής Αεροπορίας ενημερώνουν αλλήλους για εξαιρέσεις και παρεκκλίσεις που χορηγούνται στους FFS οι οποίοι εμπίπτουν στο πεδίο εφαρμογής του παρόντος παραρτήματος.
            
            
            
               5.5.Οδηγίες αξιολόγησης
            
            
               Οι Τεχνικοί Αντιπρόσωποι και οι Αρχές Πολιτικής Αεροπορίας υποβάλλουν για έλεγχο τυχόν ειδικές οδηγίες ή αιτήματα προς εκτέλεση κατά τη διάρκεια της αξιολόγησης τουλάχιστον 30 ημερολογιακές ημέρες πριν από την αξιολόγηση.
            
            
            
               6.ΑΠΑΙΤΗΣΕΙΣ ΙΚΑΝΟΤΗΤΩΝ ΓΙΑ ΤΗΝ ΑΠΟΔΟΧΗ ΠΟΡΙΣΜΑΤΩΝ ΣΥΜΜΟΡΦΩΣΗΣ
            
            
            
               6.1.Βασικές απαιτήσεις
            
            
            
               6.1.1.Κάθε Τεχνικός Αντιπρόσωπος και Αρχή Πολιτικής Αεροπορίας, κατά περίπτωση, επιδεικνύουν στον άλλον Τεχνικό Αντιπρόσωπο την αποτελεσματικότητα του αντίστοιχου συστήματός του/της για την κανονιστική εποπτεία των FSTD. Προκειμένου να διενεργούν αξιολογήσεις FFS εξ ονόματος αλλήλων, οι Τεχνικοί Αντιπρόσωποι και οι Αρχές Πολιτικής Αεροπορίας, κατά περίπτωση, επιδεικνύουν επάρκεια και αποτελεσματικότητα στα κατωτέρω: 
            
            
         
         
            
               α)
                     Νομική και κανονιστική δομή·
            
            
            
               β)
                     Οργανωτική δομή·
            
            
            
               γ)
                     Πόροι, συμπεριλαμβανομένου επαρκούς ειδικευμένου προσωπικού·
            
            
            
               δ)
                     Πρόγραμμα εκπαίδευσης του τεχνικού προσωπικού τους·
            
            
            
               ε)
                     Εσωτερικές πολιτικές, διεργασίες και διαδικασίες, συμπεριλαμβανομένου συστήματος ποιότητας·
            
            
            
               στ)
                     Τεκμηρίωση και αρχεία·
            
            
            
               ζ)
                     Πρόγραμμα εποπτείας· και
            
            
            
               η)
                     Εξουσία επί των ρυθμιζόμενων οντοτήτων και συσκευών.
            
            
            
               6.2.Αρχική εμπιστοσύνη
            
            
            
               6.2.1.Κάθε Τεχνικός Αντιπρόσωπος έχει επιδείξει στον άλλον Τεχνικό Αντιπρόσωπο την αποτελεσματικότητα του αντίστοιχου συστήματός του για την κανονιστική εποπτεία δραστηριοτήτων που καλύπτονται από το παρόν παράρτημα μέσω δραστηριοτήτων οικοδόμησης αρχικής εμπιστοσύνης.  Οι Τεχνικοί Αντιπρόσωποι έχουν επίσης επιδείξει σε αλλήλους την αποτελεσματικότητα των ελέγχων ποιότητας και των δραστηριοτήτων τυποποίησης που εφαρμόζουν, συμπεριλαμβανομένων των ελέγχων των Αρχών Πολιτικής Αεροπορίας, κατά τα προβλεπόμενα στην παράγραφο 6.3.1.
            
            
                
            
         
         
            
               6.2.2.Προτού μια Αρχή Πολιτικής Αεροπορίας αρχίσει να διενεργεί αξιολογήσεις εξ ονόματος του Τεχνικού Αντιπροσώπου των ΗΠΑ, ο Τεχνικός Αντιπρόσωπος της ΕΕ προβαίνει σε αξιολόγηση της εν λόγω Αρχής Πολιτικής Αεροπορίας σύμφωνα με τις διατάξεις των ΤΔΕ-Π.
            
            
            
               6.3.Διαρκής εμπιστοσύνη
            
            
            
               6.3.1.Οι Τεχνικοί Αντιπρόσωποι και οι Αρχές Πολιτικής Αεροπορίας συνεχίζουν να επιδεικνύουν αποτελεσματική εποπτεία, κατά τα λεπτομερώς οριζόμενα στην παράγραφο 6.1.1 σύμφωνα με τις συναφείς διατάξεις των ΤΔΕ-Π που έχει καταρτίσει και εγκρίνει το FOB.
            
            
            
               α)
                     Ειδικότερα, οι Τεχνικοί Αντιπρόσωποι και, κατά περίπτωση, οι Αρχές Πολιτικής Αεροπορίας:
            
            
            
               I)Δικαιούνται να συμμετέχουν ως παρατηρητές: για τον EASA, σε ελέγχους ποιότητας και συνεδριάσεις τυποποίησης της FAA για τη FAA, σε δραστηριότητες τυποποίησης του EASA.
            
            
            
               II)Εξασφαλίζουν ότι οι φορείς εκμετάλλευσης/ανάδοχοι FSTD παρέχουν πρόσβαση σε αμφοτέρους τους Τεχνικούς Αντιπροσώπους για τη διενέργεια ελέγχων, αξιολογήσεων και επιθεωρήσεων, κατά περίπτωση·
            
            
            
               III)Διαθέτουν τις εκθέσεις που προκύπτουν από τους ελέγχους, τις επιθεωρήσεις τυποποίησης και τις αμοιβαίες επιθεωρήσεις που έχουν εφαρμογή στο παρόν παράρτημα·
            
            
            
               IV)Ανταλλάσσουν μεταξύ τους συναφείς πληροφορίες ασφάλειας και γνωστούς περιορισμούς που ενδέχεται να επηρεάσουν την ικανότητα κάποιας Αρχής Πολιτικής Αεροπορίας ή Τεχνικού Αντιπροσώπου να ανταποκριθεί πλήρως στα ισχύοντα διεθνή πρότυπα ασφαλείας ή σε τυχόν απαιτήσεις ασφαλείας που προβλέπει η συμφωνία·
            
            
            
               V)Διαθέτουν το κατάλληλο προσωπικό για συμμετοχή στους ελέγχους και τις επιθεωρήσεις που έχουν εφαρμογή στο παρόν παράρτημα·
            
            
            
               VI)Διαθέτουν τα αρχεία των φορέων εκμετάλλευσης/αναδόχων FSTD, συμπεριλαμβανομένων των εκθέσεων αξιολόγησης και των εκθέσεων ειδικών όρων·
            
            
         
         
            
               VII)Παρέχουν βοήθεια υπό μορφή διερμηνείας στο γραφείο των Αρχής Πολιτικής Αεροπορίας κατά την εξέταση των αρχείων και παραστατικών FFS που είναι συνταγμένα στην εθνική της γλώσσα, όπου απαιτείται· και
            
            
            
               VIII)Αλληλοβοηθούνται για την περαίωση τυχόν πορισμάτων των αμοιβαίων επιθεωρήσεων.
            
            
            
               β)
                     Ο Τεχνικός Αντιπρόσωπος της ΕΕ διενεργεί πρόσθετους ελέγχους τυποποίησης προκειμένου να διασφαλίσει τη συμμόρφωση της Αρχής Πολιτικής Προστασίας με τους όρους του παραρτήματος και, συγκεκριμένα, με τους ειδικούς όρους της FAA που εφαρμόζονται σε FFS οι οποίοι βρίσκονται στην ΕΕ, όπως ορίζεται στις ΤΔΕ-Π.
            
            
            
               γ)
                     Οι Τεχνικοί Αντιπρόσωποι ενημερώνουν αλλήλους το ταχύτερο δυνατό σε περίπτωση που ένας Τεχνικός Αντιπρόσωπος ή μια Αρχή Πολιτικής Αεροπορίας δεν είναι σε θέση να εκπληρώσει απαίτηση της παραγράφου 6.3.1. Εφόσον ένας εκ των δύο Τεχνικών Αντιπροσώπων πιστεύει ότι η τεχνική ικανότητα δεν είναι πλέον επαρκής, οι Τεχνικοί Αντιπρόσωποι συσκέπτονται και προτείνουν σχέδιο δράσης, συμπεριλαμβανομένων τυχόν αναγκαίων διορθωτικών ενεργειών, προκειμένου να αντιμετωπιστούν οι ατέλειες.
            
            
            
               δ)
                     Σε περίπτωση που ένας Τεχνικός Αντιπρόσωπος ή μια Αρχή Πολιτικής Αεροπορίας δεν διορθώνει τις ατέλειες εντός του χρονικού πλαισίου που ορίζεται στο σχέδιο δράσης, οποιοσδήποτε Τεχνικός Αντιπρόσωπος μπορεί να παραπέμψει το θέμα στο FOB.
            
            
            
               ε)
                     Όταν ένα Μέρος προτίθεται να αναστείλει την αποδοχή πορισμάτων ή πιστοποιήσεων που εκδίδει ένας Τεχνικός Αντιπρόσωπος ή μια Αρχή Πολιτικής Αεροπορίας εντός του πεδίου εφαρμογής του παρόντος παραρτήματος, το Μέρος ενημερώνει πάραυτα το άλλο Μέρος σύμφωνα με το άρθρο 18 παράγραφος Α της συμφωνίας.
            
            
            
               7.ΈΡΕΥΝΕΣ ΚΑΙ ΕΝΕΡΓΕΙΕΣ ΕΠΙΒΟΛΗΣ ΤΟΥ ΝΟΜΟΥ
            
            
            
               7.1.Τα Μέρη διατηρούν το δικαίωμα να προβούν σε ενέργειες επιβολής του νόμου κατά των φορέων εκμετάλλευσης/αναδόχων FSTD που διαθέτουν εγκρίσεις FAA ή EASA. 
            
            
            
               7.2.Σύμφωνα με τις διατάξεις του άρθρου 8 της συμφωνίας, κάθε Μέρος, μέσω του Τεχνικού Αντιπροσώπου του και, κατά περίπτωση, των Αρχών Πολιτικής Αεροπορίας, γνωστοποιεί πάραυτα στο άλλο Μέρος κάθε έρευνα και περαίωση αυτής σχετικά με μη συμμόρφωση υπαγόμενη στο πεδίο εφαρμογής του παρόντος παραρτήματος, όταν η μη συμμόρφωση θα μπορούσε να οδηγήσει σε κύρωση, ανάκληση, αναστολή ή υποβιβασμό της πιστοποίησης FFS.
            
            
            
               7.3.Σε περίπτωση ανάκλησης ή αναστολής πιστοποίησης FFS, ο Τεχνικός Αντιπρόσωπος και, κατά περίπτωση, μια Αρχή Πολιτικής Αεροπορίας γνωστοποιούν στον άλλον Τεχνικό Αντιπρόσωπο την ανάκληση ή την αναστολή.
            
            
         
         
            
               7.4.Οι προαναφερθείσες γνωστοποιήσεις αποστέλλονται στο κατάλληλο σημείο επαφής του άλλου μέρους.
            
            
            
               8.ΜΕΤΑΒΑΤΙΚΕΣ ΔΙΑΤΑΞΕΙΣ 
            
            
            
               8.1Οι επαναξιολογήσεις που αφορούν FFS των οποίων οι πιστοποιήσεις είχαν εκδοθεί από την FAA δυνάμει των διατάξεων που ορίζονται στις διαδικασίες εφαρμογής σχετικά με τους προσομοιωτές (ΔΕΠ) των ΗΠΑ και του Ηνωμένου Βασιλείου εξακολουθούν να διενεργούνται έως ότου ολοκληρωθεί η μεταβίβαση των δραστηριοτήτων αξιολόγησης κατά τα οριζόμενα στην παράγραφο 8.2.  (Οι ΔΕΠ των ΗΠΑ και του Ηνωμένου Βασιλείου, οι οποίες είχαν εγκριθεί στις 20 Δεκεμβρίου 1995, αναθεωρήθηκαν στις 6 Οκτωβρίου 2005.  Συνήφθησαν δυνάμει της συμφωνίας για την προώθηση της ασφάλειας της αεροπορίας μεταξύ της κυβέρνησης των Ηνωμένων Πολιτειών της Αμερικής και της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας, που υπογράφηκε στο Λονδίνο στις 12 Δεκεμβρίου 1995).
            
            
            
               8.2Τα Μέρη συμφωνούν ότι η μεταβίβαση των αξιολογήσεων των FFS βάσει του παρόντος παραρτήματος πραγματοποιείται σύμφωνα με τις ακόλουθες διατάξεις περί μεταβίβασης:
            
            
            
               α)
                     Μια Αρχή Πολιτικής Αεροπορίας και οι Τεχνικοί Αντιπρόσωποι ολοκληρώνουν την εκπαίδευση επαρκούς προσωπικού σχετικά με διαδικασίες που σχετίζονται με τη συμφωνία, το παρόν παράρτημα, και τους ειδικούς όρους ΕΕ και ΗΠΑ, κατά περίπτωση, πριν από τη μεταβίβαση. 
            
            
            
               β)
                     Αφού ολοκληρώσει την εκπαίδευση επαρκής αριθμός υπαλλήλων, οι Τεχνικοί Αντιπρόσωποι μεταβιβάζουν δραστηριότητες αξιολόγησης πιστοποιημένων FFS στους Τεχνικούς Αντιπροσώπους ή στις Αρχές Πολιτικής Αεροπορίας, κατά περίπτωση. 
            
            
            
               γ)
                     Οι μεταβιβάσεις λαμβάνουν χώρα εντός 18 μηνών από την ημερομηνία έναρξης ισχύος του παρόντος παραρτήματος.
            
            
            
               δ)
                     Οι Τεχνικοί Αντιπρόσωποι και οι Αρχές Πολιτικής Αεροπορίας συμφωνούν ένα διαδικαστικό πρόγραμμα και χρονοδιάγραμμα για: 
            
            
            
               I)τον συγχρονισμό των επαναξιολογήσεων, και
            
            
            
               II)τη διενέργεια όλων των αξιολογήσεων σύμφωνα με το παρόν παράρτημα.
            
            
         
         
            
               9.ΤΕΛΗ
            
            
            
               9.1
                     Εφαρμόζονται τέλη σύμφωνα με το άρθρο 14 της συμφωνίας και σύμφωνα με τις εφαρμοστέες κανονιστικές απαιτήσεις.
            
            
               
            
               Προσάρτημα 1
            
            
            
               ΕΙΔΙΚΟΙ ΟΡΟΙ
            
            
            
               1.ΕΙΔΙΚΟΙ ΟΡΟΙ ΤΗΣ ΕΕ ΠΟΥ ΕΦΑΡΜΟΖΟΝΤΑΙ ΣΤΟΥΣ ΠΛΗΡΕΙΣ ΠΡΟΣΟΜΟΙΩΤΕΣ ΠΤΗΣΗΣ (FFS) ΟΙ ΟΠΟΙΟΙ ΒΡΙΣΚΟΝΤΑΙ ΣΤΙΣ ΗΠΑ ΣΤΗΝ ΚΑΤΗΓΟΡΙΑ ΑΕΡΟΠΛΑΝΑ/ΑΕΡΟΣΚΑΦΗ
            
            
            
               1.1.Οι ειδικοί όροι που αναφέρονται στο τμήμα 4.3.1, κατά τα λεπτομερώς οριζόμενα στις ΤΔΕ-Π, είναι οι ακόλουθοι:
            
            
            
               α)
                     Ο ανάδοχος FSTD παρέχει στην FAA τα ακόλουθα:
            
            
            
               I.Φάκελο επαναξιολόγησης·
            
            
            
               II.Ετήσια αρχεία πτήσεων· 
            
            
            
               III.Αρχεία ελέγχου χαρακτηριστικών ασφαλείας προσομοιωτή (Εγκαταστάσεις ORA.FSTD.115 (β) του κανονισμού (ΕΕ) 1178/2011)· και
            
            
         
         
            
               IV.Αλλαγές στα τεχνικά δελτία FSTD που έχει δημοσιεύσει ο EASA.
            
            
            
               β)
                     Το εγχειρίδιο της εκπαιδευτικής θέσης χειριστή περιλαμβάνει οδηγίες χρήσης με πρότυπα ΕΕ.
            
            
            
               γ)
                     Οι ρυθμίσεις και οι ενδείξεις της εκπαιδευτικής θέσης χειριστή είναι σύμφωνες με το διεθνές σύστημα μονάδων (SI).
            
            
            
               δ)
                     Σε αξιολόγηση υποβάλλεται τουλάχιστον ένα μοντέλο ευρωπαϊκού αερολιμένα/αεροδρομίου με δηλωμένη πιστοποίηση το οποίο διαθέτει κατάλληλες εγκαταστάσεις μοντελοποίησης και πλοήγησης/επικοινωνίας.
            
            
            
               ε)
                     Η επίδειξη ενόργανων προσεγγίσεων κατηγορίας I, II ή III (κατά περίπτωση) και απογειώσεων σε συνθήκες χαμηλής ορατότητας λαμβάνει χώρα σε ευρωπαϊκό αερολιμένα και με αντίστοιχες ρυθμίσεις που επιλέγονται από την εκπαιδευτική θέση χειριστή.
            
            
            
               στ)
                     Ο FFS αποτυπώνει την ευρωπαϊκή διαμόρφωση του προσομοιωμένου αεροσκάφους.
            
            
            
               ζ)
                     Κατά την αξιολόγηση πραγματοποιείται συνεχόμενη φάση πτήσης χωρίς διακοπές.
            
            
            
               η)
                     Κατά τη διάρκεια κάθε αξιολόγησης αξιολογούνται όλοι οι τοποθετημένοι κινητήρες που αναφέρονται στο πιστοποιητικό πιστοποίησης FFS του EASA.
            
            
            
               θ)
                     Σε περίπτωση έκδοσης διαφόρων πιστοποιητικών πιστοποίησης FFS από τον EASA για διάφορες διαμορφώσεις ηλεκτρονικών εξοπλισμών αεροσκάφους ενός FFS, κατά τη διάρκεια κάθε αξιολόγησης αξιολογείται κάθε διαμόρφωση - με κάθε τοποθετημένο κινητήρα, κατά περίπτωση.
            
            
            
               ι)
                     Διενεργούνται αντικειμενικές, λειτουργικές και υποκειμενικές δοκιμές ειδικές για κάθε FFS σύμφωνα με τις εφαρμοστέες ευρωπαϊκές απαιτήσεις που δεν καλύπτονται από το εφαρμοστέο επίπεδο προτύπου πιστοποίησης FFS της FAA.
            
            
         
         
            
               2.ΕΙΔΙΚΟΙ ΟΡΟΙ ΤΗΣ FAA ΠΟΥ ΕΦΑΡΜΟΖΟΝΤΑΙ ΣΤΟΥΣ ΕΓΚΕΚΡΙΜΕΝΟΥΣ ΠΛΗΡΕΙΣ ΠΡΟΣΟΜΟΙΩΤΕΣ ΠΤΗΣΗΣ (FFS) ΟΙ ΟΠΟΙΟΙ ΒΡΙΣΚΟΝΤΑΙ ΣΤΗΝ ΕΕ ΣΤΗΝ ΚΑΤΗΓΟΡΙΑ ΑΕΡΟΠΛΑΝΑ/ΑΕΡΟΣΚΑΦΗ
            
            
            
               2.1.Οι ειδικοί όροι που αναφέρονται στο τμήμα 4.2.1, κατά τα λεπτομερώς οριζόμενα στις ΤΔΕ-Π, είναι οι ακόλουθοι:
            
            
               α)
                     Ο φορέας εκμετάλλευσης FSTD:
            
            
            
               I)Παρέχει στην Αρχή Πολιτικής Αεροπορίας ή στον EASA, κατά περίπτωση, αποδείξεις ότι οι οδηγίες της FAA για τις FSTD έχουν ενσωματωθεί στον MQTG, και
            
            
            
               II)Προσδιορίζει τυχόν αλλαγές στον κατάλογο διαμόρφωσης FFS που έχει δημοσιεύσει η FAA.  
            
            
            
               β)
                     Το εγχειρίδιο της εκπαιδευτικής θέσης χειριστή περιλαμβάνει οδηγίες χρήσης με πρότυπα ΗΠΑ.
            
            
            
               γ)
                     Οι ρυθμίσεις και οι ενδείξεις της εκπαιδευτικής θέσης χειριστή είναι σύμφωνες με τις μονάδες μέτρησης των ΗΠΑ.
            
            
            
               δ)
                     Σε αξιολόγηση υποβάλλεται τουλάχιστον ένα μοντέλο αμερικανικού αερολιμένα/αεροδρομίου με δηλωμένη πιστοποίηση το οποίο διαθέτει κατάλληλες εγκαταστάσεις μοντελοποίησης και πλοήγησης/επικοινωνίας.
            
            
            
               ε)
                     Η επίδειξη ενόργανων προσεγγίσεων κατηγορίας I, II ή III (κατά περίπτωση) λαμβάνει χώρα σε αερολιμένα των ΗΠΑ και με αντίστοιχες ρυθμίσεις που επιλέγονται από την εκπαιδευτική θέση χειριστή.
            
            
            
               στ)
                     Ο FFS αποτυπώνει την διαμόρφωση του προσομοιωμένου αεροσκάφους των ΗΠΑ.
            
            
            
               ζ)
                     Κατά τη διάρκεια κάθε αξιολόγησης αξιολογούνται όλες οι διαμορφώσεις που αναφέρονται στο πιστοποιητικό πιστοποίησης FFS της FAA.
            
         
         
            
            
               η)
                     Διενεργείται κυκλική προσέγγιση σε αερολιμένα των ΗΠΑ στο μέγιστο επιδεικνυόμενο βάρος προσγείωσης.
            
            
            
               i)
                     Διενεργούνται αντικειμενικές, λειτουργικές και υποκειμενικές δοκιμές ειδικές για κάθε FFS σύμφωνα με τις εφαρμοστέες απαιτήσεις των ΗΠΑ που δεν καλύπτονται από το εφαρμοστέο ευρωπαϊκό επίπεδο προτύπου πιστοποίησης FFS.  
            
            
            
               
            
            
               Προσάρτημα 2
            
            
            
               ΕΝΕΡΓΕΙΕΣ ΤΩΝ ΑΡΧΩΝ ΠΟΛΙΤΙΚΗΣ ΑΕΡΟΠΟΡΙΑΣ
            
            
            
               Η αρμόδια Αρχή Πολιτικής Αεροπορίας που ενεργεί εξ ονόματος της FAA προβαίνει στις ακόλουθες ενέργειες για τις επαναξιολογήσεις κάθε FFS που καλύπτεται από το παρόν παράρτημα, κατά τα λεπτομερώς οριζόμενα στις ΤΔΕ-Π:
            
            
            
               1.Προγραμματίζει την επαναξιολόγηση και γνωστοποιεί την προγραμματισμένη ημερομηνία αξιολόγησης στην FAA.
            
            
            
               2.Προβαίνει στην προετοιμασία της αξιολόγησης.  Ο/οι επιθεωρητής/-ές της Αρχής Πολιτικής Αεροπορίας που διενεργεί την αξιολόγηση:
            
            
            
               α)
                     Προσδιορίζουν τους ειδικούς όρους·
            
            
               β)
                     Συγκεντρώνουν τα κατάλληλα έντυπα και καταλόγους ελέγχου· και
            
            
               γ)
                     Προσδιορίζουν τροποποιήσεις που έχουν ενδεχομένως επέλθει μεταξύ των επαναξιολογήσεων.
            
         
         
            
            
               3.Διενεργεί την αξιολόγηση, λαμβάνοντας υπόψη τους ειδικούς όρους και τις συναφείς διατάξεις των ΤΔΕ-Π.
            
            
            
               4.Διενεργεί τις δραστηριότητες μετά την αξιολόγηση στις οποίες περιλαμβάνονται:
            
            
            
               α)
                     Η διαβίβαση των ακόλουθων πληροφοριών/εγγράφων στην FAA εντός πέντε εργάσιμων ημερών από την ολοκλήρωση της αξιολόγησης:
            
            
               I.Έκθεση αξιολόγησης,
            
            
               II.Κατάλογος διαμόρφωσης FFS και
            
            
               III.Έκθεση ειδικών όρων.
            
            
            
               β)
                     Πραγματοποίηση της επιτόπιας επίσκεψης που αναφέρεται στην παράγραφο 4.5.1. του παρόντος παραρτήματος.